ai4bharat/Pralekha huggingface dataset:
गृह मंत्रालय
कृषी हा भारतीय अर्थव्यवस्थेचा पाया आहे आणि गेल्या सहा वर्षांपासून मोदी सरकार तो बळकट करण्यासाठी प्रयत्नशील आहे
शेतकर्यांच्या उत्पन्नात आणि कृषी क्षेत्राच्या विकासासाठी अनेक अभूतपूर्व पावले उचलण्यात आली, पंतप्रधान नरेंद्र मोदी यांच्या अथक प्रयत्नांमुळे आगामी काळात भारतीय कृषी जागतिक दर्जाची बनेल. ”
"कृषी पायाभूत विकास निधी " शीतगृह साखळी, संकलन केंद्र, प्रक्रिया युनिट सारख्या अनेक पायाभूत प्रकल्पांच्या निर्मितीला गती देईल जेणेकरून आपल्या कष्टकरी शेतकऱ्यांना त्यांच्या उत्पादनांचे खरे मूल्य मिळेल.
"कृषी पायाभूत विकास निधी " रोजगाराच्या नवीन संधी निर्माण करेल आणि ग्रामीण अर्थव्यवस्था देखील मजबूत करेल.
कृषी क्षेत्र आणि ग्रामीण भागाच्या विकासासाठी 'पीएम किसान ' अंतर्गत 8.5 कोटी शेतकऱ्यांच्या खात्यात 17,000 कोटी रुपये हस्तांतरित केल्याबद्दल आणि 1,00,000 कोटी रुपयांचा "कृषी पायाभूत विकास निधी " सुरु केल्याबद्दल केंद्रीय गृहमंत्र्यांनी पंतप्रधान नरेंद्र मोदी यांचे आभार मानले आहेत.
अमित शहा यांनी ट्वीटच्या मालिकेत म्हटले आहे की, “कृषी पायाभूत विकास निधी शीतगृह साखळी, संकलन केंद्र , प्रक्रिया युनिट सारख्या अनेक पायाभूत प्रकल्पांच्या निर्मितीला गती देईल जेणेकरून आपल्या कष्टकरी शेतकऱ्यांना त्यांच्या उत्पादनाचे खरे मूल्य मिळेल. यामुळे रोजगाराच्या नवीन संधी निर्माण होतील आणि ग्रामीण अर्थव्यवस्था बळकट होईल. ”
केंद्रीय गृहमंत्री पुढे म्हणाले की, “कृषी हा भारतीय अर्थव्यवस्थेचा पाया आहे आणि गेल्या सहा वर्षांपासून मोदी सरकार त्याला बळकट करण्यासाठी प्रयत्नशील आहे. अमित शहा यांनी भर दिला की "शेतकऱ्यांचे उत्पन्न दुप्पट करण्यासाठी आणि कृषी क्षेत्राच्या विकासासाठी अनेक अभूतपूर्व पावले उचलण्यात आली आहेत". केंद्रीय गृहमंत्र्यांनी पुढे म्हणाले की, “मला खात्री आहे की पंतप्रधान नरेंद्र मोदी यांच्या अथक प्रयत्नांमुळे भारतीय शेती आगामी काळात जागतिक दर्जाची बनेल. ”.
कृषि भारतीय अर्थव्यवस्था की नींव है, जिसको सशक्त करने के लिए मोदी सरकार 6वर्षों से प्रयासरत है। किसानों की आय दोगुना करने और कृषि विकास के लिए कई अभूतपूर्व कदम उठाए हैं। मुझे विश्वास है कि पीएम @narendramodi जी के इन अथक प्रयासों से आने वाले समय में भारतीय कृषि विश्वस्तरीय होगी।
— Amit Shah  August 9, 2020
कृषि व ग्रामीण क्षेत्र के विकास के लिए आज @NarendraModi जी ने कैबिनेट द्वारा पारित ₹100000 Cr के Agriculture Infrastructure Fund की शुरुआत की और साथ ही PM-Kisan के तहत 8.5 Cr किसानों के खातों में ₹17000 Cr की राशि ट्रांसफ़र की, इसके लिए प्रधानमंत्री जी का आभार व्यक्त करता हूँ।
— Amit Shah  August 9, 2020
Agriculture Infrastructure Fund से कोल्ड स्टोरेज, संग्रह केंद्रों, प्रसंस्करण इकाइयों जैसे अनेकों बुनियादी ढाचों के निर्माण को गति मिलेगी जिससे हमारे मेहनती किसान अपनी उपज का सही मूल्य प्राप्त कर पाएंगे। इससे रोजगार के नये अवसर उत्पन्न होंगे और ग्रामीण अर्थव्यवस्था भी मजबूत होगी।
— Amit Shah  August 9, 2020
अर्थ मंत्रालय
वस्तू आणि सेवा कर परिपत्रकासंदर्भातले शुद्धीपत्रक
नवी दिल्ली, 22 जुलै 2019
वस्तू आणि सेवा कराचे जीएसटीआर-3 बी प्रपत्र भरताना, नोंदणीकृत काही व्यक्तींनी आयजीएसटी भरतानाच्या सेवा निर्यातीसंदर्भातली तसेच सेझ युनिटसाठी केलेल्या शून्य दर पुरवठ्याची माहिती देताना चूक केली आहे. जीएसटीआर-3 बी च्या 3.1 बी या रकान्याऐवजी ते 3.1 ए या रकान्यात या संदर्भातला तपशील भरण्यात आला. अशा व्यक्ती तांत्रिक कारणास्तव परतावा अर्ज दाखल करु शकल्या नाहीत.
या व्यक्तींना दिलासा देण्यासाठी 1.7.2017 ते 31.3.2018 या काळासाठी अशा व्यक्तींना जीएसटी आरएफडी-01 ए द्वारे परतावा अर्ज करण्याची परवानगी देण्यात आली आहे. जीएसटीआर-3 बी च्या तक्त्यातल्या 3.1 ए, 3.1 बी, 3.1 सी मधली रक्कम परताव्यासाठी दावा केलेल्या रकमेपेक्षा मोठी असता कामा नये. अशा व्यक्तीचे कॉमन पोर्टलवर परतावा मागण्यासाठी अर्ज करु शकतात. 45/19/2018-जीएसटी या 30.5.2018 रोजी प्रसिद्ध करण्यात आलेल्या परिपत्रकात हे स्पष्ट करण्यात आले आहे.
S.Tupe/N.Chitale/P.Malandkar
(Visitor Counter : 69
पंतप्रधान कार्यालय
पंतप्रधान नरेंद्र मोदी 5 ऑक्टोबर रोजी संध्याकाळी 7 वाजता ‘सामाजिक सबलीकरणासाठी विश्वासार्ह कृत्रिम बुद्धिमत्ता 2020’ परिषदेचे उद्घाटन करणार
रेझ 2020- कृत्रिम बुद्धिमत्तेवरील भव्य आभासी परिषदेचे 5-9 ऑक्टोबर दरम्यान आयोजन
जागतिक एआय उद्योग जगतातील प्रतिनिधी परिषदेत चर्चा करणार
नवी दिल्ली, 3 ऑक्टोबर 2020
पंतप्रधान नरेंद्र मोदी रेझ 2020- ‘सामाजिक सबलीकरणासाठी विश्वासार्ह कृत्रिम बुद्धिमत्ता 2020’ या कृत्रिम बुद्धिमत्तेवरील भव्य आभासी परिषदेचे 5 ऑक्टोबर रोजी संध्याकाळी 7 वाजता उद्घाटन करणार आहेत. इलेक्ट्रॉनिक्स आणि माहिती तंत्रज्ञान मंत्रालय आणि नीती आयोगाने 5 ते 9 ऑक्टोबर, 2020 दरम्यान या भव्य आभासी परिषदेचे आयोजन केले आहे.
रेझ 2020 ही आरोग्य क्षेत्र, कृषी, शिक्षण आणि स्मार्ट मोबिलिटी या क्षेत्राच्या समावेश आणि सक्षमीकरणासाठी कृत्रिम बुद्धिमत्तेचा  वापर करण्यासाठी विचारांची देवाणघेवाण आणि आराखडा तयार करण्यासाठी जागतिक पातळीवरील बैठक असेल.
रेझ 2020 परिषदेत, जगभरातील कृत्रिम बुद्धिमत्तेसंदर्भातील संशोधन, धोरण आणि नावीन्यपूर्ण विषयातील प्रतिनिधी आणि तज्ज्ञ सहभागी होतील. ‘संक्रामक रोगविरोधातील तयारीसाठी एआयचा लाभ’ ‘डिजिटलीकरणासंदर्भात नावीन्यपूर्ण प्रेरणा’ ‘सर्वसमावेशक एआय’ ‘यशस्वी नवकल्पनांसाठी भागीदाऱ्या’ या विषयांवर परिषदेत चर्चा होणार आहे.
रेझ 2020 परिषदेत कृत्रिम बुद्धिमत्तेशी संबंधित क्षेत्रात कार्य करणाऱ्या स्टार्ट अप्सचा समावेश असणार आहे. एआय तोडगा आव्हान याअंतर्गत निवडलेली स्टार्ट अप 6 ऑक्टोबर 2020 रोजी एआय स्टार्ट अप पीच फेस्टमध्ये त्यांनी काढलेले उपाय/तोडगे सादर करतील. तंत्रज्ञान उद्योजक आणि स्टार्टअप्सना वाव, मान्यता आणि मार्गदर्शन प्रदान करुन देण्याच्या भारत सरकारच्या निरंतर पाठिंब्याचा हा भाग आहे.
जगातील तिसऱ्या क्रमांकाची स्टार्टअप इकोसिस्टम, आयआयटी सारख्या उच्च दर्जाच्या विज्ञान आणि तंत्रज्ञान संस्था, मजबूत आणि सर्वव्यापी डिजिटल पायाभूत सुविधा आणि दरवर्षी नव्याने येणारे STEM पदवीधर, यामुळे कृत्रिम बुद्धिमत्ता क्षेत्रात जागतिक स्तरावर अग्रस्थान म्हणून भारत चांगल्या स्थितीत आहे. एआय 2035 पर्यंत भारतीय अर्थव्यवस्थेत 957 अब्ज अमेरिकन डॉलर्स एवढी भर घालेल, असा उद्योगजगतातील तज्ज्ञांचा अंदाज आहे.
सबका साथ सबका विकास या भावनेतून पंतप्रधान नरेंद्र मोदी यांनी ‘सर्वांसाठी कृत्रिम बुद्धिमत्ता’  या धोरणाचे प्रतिनिधित्व करून देशाच्या सर्वसमावेशक विकासासाठी एआय मिळविण्याची योजना आखली आहे. पंतप्रधानांनी निर्देशित केल्याप्रमाणे, भारत लवकरच कृत्रिम बुद्धिमत्ता क्षेत्रातील केवळ नेतृत्व म्हणून नाही तर एआयचा जबाबदारीने सामाजिक सबलीकरणासाठी कसा वापर करायचा हे जगाला दाखवण्याच्या अभिरुपाने लवकरच आंतरराष्ट्रीय समुदायासमोर उभा राहील.
रेझ 2020  परिषद एआय नैतिक दृष्टीने विकसित करणे आणि वापर करण्याची आवश्यकता याबद्दल जनजागृती करण्यासाठी कल्पनांची देवाणघेवाण सुलभ करेल.
रेझ 2020 विषयी:
रेझ 2020 ही विश्वासार्ह एआयच्या माध्यमातून सामाजिक परिवर्तन, समावेश आणि सक्षमीकरणासाठी भारताची दृष्टी आणि रोडमॅप बनविण्यासाठी कृत्रिम बुद्धिमत्तेसंदर्भातील जागतिक स्तरावर आयोजित केलेली पहिलीच बैठक आहे. भारत सरकारने इलेक्ट्रॉनिक्स आणि माहिती तंत्रज्ञान मंत्रालयासह आयोजित केलेल्या या कार्यक्रमात जागतिक उद्योजक, महत्त्वाचे मतकर्ते, सरकारी प्रतिनिधी आणि शिक्षणतज्ज्ञांचा मोठा सहभाग असेल.
संकेतस्थळ: http://raise2020.indiaai.gov.in/
B.Gokhale/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
भारत-दक्षिण कोरिया सर्वसमावेशक वित्तीय भागीदारी कराराच्या सातव्या बैठकीची फेरी संपन्न
नवी दिल्ली, 18 डिसेंबर 2018
भारत-दक्षिण कोरिया यांच्यातल्या सर्वसमावेशक वित्तीय भागीदारी कराराच्या बैठकीची सातवी फेरी 11 ते 13 डिसेंबर दरम्यान झाली. या बैठकीला भारतीय साखर उद्योगांचे प्रतिनिधीही दक्षिण कोरियात गेले होते. दक्षिण कोरियामधल्या तीन साखर शुद्धीकरण प्रकल्पांच्या उच्चस्तरीय प्रतिनिधींशी यावेळी या शिष्टमंडळाने विविध विषयांवर चर्चा केली. सेओलमधल्या भारतीय दूतावासाने ही बैठक आयोजित केली होती.
दक्षिण कोरिया दरवर्षी 15 लाख टन कच्ची साखर आयात करतो. 2018-19 या वर्षात भारतातून कोरियात साखरेची निर्यात व्हावी असा साखर उद्योगाचा प्रयत्न असून त्या दृष्टीने ही बैठक झाली. भारतीय साखरेचा दर्जा दक्षिण कोरियाच्या सरकारने निश्चित केलेल्या मानकांनुसार असल्यास ती आयात केली जाऊ शकेल असे आश्वासन कोरियाने या चर्चेत दिले. या संदर्भात दोन्ही देशांच्या प्रतिनिधींमधे आणखी बैठका होणार आहेत.
B.Gokhale/R.Aghor/P.Malandkar
(Visitor Counter : 42
माहिती आणि प्रसारण मंत्रालय
केंद्रीय माहिती आणि प्रसारण मंत्री अनुराग ठाकूर यांनी स्वच्छता मोहीम राबवण्याचे केले आवाहन
अहमदाबाद येथे दूरदर्शन , आकाशवाणी , पत्र सूचना कार्यालय आणि केंद्रीय संचार ब्युरोच्या कामकाजाचा घेतला आढावा
नवी दिल्ली, 29 सप्टेंबर 2022
केंद्रीय माहिती आणि प्रसारण आणि क्रीडा आणि युवा व्यवहार मंत्री अनुराग ठाकूर यांनी आज अहमदाबाद येथे दूरदर्शन, आकाशवाणी, पत्र सूचना कार्यालय आणि केंद्रीय संचार ब्युरोच्या कामकाजाचा आढावा घेतला. बैठकी दरम्यान ठाकूर यांनी सर्व माध्यमांना 2 ऑक्टोबरपासून पंधरा दिवस विशेष स्वच्छता मोहीम राबवण्यास सांगितले. यामध्ये वापरात नसलेल्या वस्तूंवर विशेष भर देण्यात आला आहे. जुने कागद तसेच ई-कचरा काढून टाकण्यावरही त्यांनी भर दिला.
त्यांनी दूरदर्शन आणि आकाशवाणीच्या सध्या सुरु असलेल्या कार्यक्रमांचा आढावा घेतला आणि सामान्य लोकांना नवीन आशय उपलब्ध करून देण्याचे आवाहन कर्मचाऱ्यांना केले. सरकारच्या विविध कल्याणकारी योजनांची माहिती लोकांना मिळेल असे कार्यक्रम तयार करण्याबाबत त्यांनी कर्मचाऱ्यांना सूचना दिल्या.
या बैठकीला पत्र सूचना कार्यालय आणि केंद्रीय संचार ब्युरोचे अतिरिक्त महासंचालक प्रकाश मगदूम, दूरदर्शनचे उपमहासंचालक सत्यजित दास, आकाशवाणीचे उपमहासंचालक एन एल चौहान, दूरदर्शनचे संचालक  धर्मेंद्र तिवारी, आकाशवाणीच्या प्रादेशिक वृत्त विभागाचे प्रमुख नवल परमार, पत्र सूचना कार्यालय आणि केंद्रीय संचार ब्युरोचे उपमहासंचालक योगेश पंड्या आणि दूरदर्शनचे उपसंचालक  उत्सव परमार यांच्यासह या संस्थांचे विभाग प्रमुख आणि इतर कर्मचारी उपस्थित होते.
S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
पंतप्रधान कार्यालय
देशातल्या प्रत्येक गरिबाला पक्कं घर देण्यासाठी सरकार महत्वपूर्ण पावले उचलत आहे: पंतप्रधान
पंतप्रधान घरकुल योजनेअंतर्गत तीन कोटींपेक्षा जास्त घरे बांधण्यात आली आहेत.
पंतप्रधान नरेंद्र मोदी यांनी म्हटले आहे की देशातल्या प्रत्येक गरिबाला पक्कं घर देण्यासाठी सरकार महत्वपूर्ण पावले उचलत आहे. पंतप्रधान घरकुल योजनेअंतर्गत तीन कोटींपेक्षा जास्त घरे बांधण्यात आली आहेत. या सर्व घरांमध्ये मुलभूत सोयी पुरविण्यात आल्या आहेत आणि महिला सक्षमीकरणाचे प्रतीक बनले आहे, अशी माहितीही त्यांनी दिली.
या संदर्भात पंतप्रधानांनी ट्वीट केले आहे,
“देशाच्या प्रत्येक गरिबाला पक्कं घर देण्याच्या संकल्पात आपण एका महत्वपूर्ण टप्प्यावर आलो आहोत. सर्वसामान्य जनतेच्या सहभागातूनच तीन कोटींपेक्षा जास्त घरांचे बांधकाम शक्य झाले आहे. मुलभूत सोयी असलेली ही घरे आज महिला सक्षमीकरणाचे प्रतीक बनली आहेत.”
संरक्षण मंत्रालय
व्हाईस ऍडमिरल तरुण सोबती, एव्हीएसएम, व्हीएसएम यांनी नौदल उपप्रमुख म्हणून कार्यभार स्वीकारला
व्हाईस ऍडमिरल तरुण सोबती, एव्हीएसएम, व्हीएसएम यांनी 1 ऑक्टोबर 23 रोजी नौदल उपप्रमुख म्हणून पदभार स्वीकारला.
व्हाईस ऍडमिरल तरुण सोबती यांची 1 जुलै 88 रोजी भारतीय नौदलात नियुक्ती करण्यात आली होती . ते नेव्हिगेशन आणि डायरेक्शन तज्ञ आहेत.
आपल्या 35 वर्षांच्या कारकिर्दीत, त्यांनी समुद्र आणि तटीय अशा दोन्ही ठिकाणी विविध प्रकारच्या कमांड आणि स्टाफच्या नियुक्त्या केल्या आहेत. फ्लॅग ऑफिसर म्हणून त्यांनी आयएनएस निशंक, एक क्षेपणास्त्र जहाज, आयएनएस कोरा, एक क्षेपणास्त्र कॉर्व्हेट आणि मार्गदर्शित क्षेपणास्त्र विनाशिका आयएनएस कोलकाता चे नेतृत्व केले.
2019 मध्ये रिअर अॅडमिरल पदावर बढती मिळाल्यावर, त्यांची भारतीय नौदल अकादमी, एझिमाला येथे डेप्युटी कमांडंट आणि मुख्य प्रशिक्षक म्हणून नियुक्ती करण्यात आली आणि त्यानंतर ईस्टर्न फ्लीटचे फ्लॅग ऑफिसर कमांडिंग म्हणून नियुक्ती करण्यात आली. 2021 मध्ये व्हाईस अॅडमिरल पदावर बढती झाल्यावर, एनएचक्यू संरक्षण मंत्रालय येथे नौदल उपप्रमुख म्हणून सध्याचा पदभार स्वीकारण्यापूर्वी त्यांनी प्रकल्प सीबर्ड चे महासंचालक म्हणून पदभार स्वीकारला.
राष्ट्रपतींच्या हस्ते फ्लॅग ऑफिसरना 2020 मध्ये विशिष्ट सेवा पदक आणि 2022 मध्ये अति विशिष्ट सेवा पदक प्रदान करण्यात आले.
30 सप्टेंबर 2023 रोजी 38 वर्षांहून अधिक गौरवशाली सेवेनंतर सेवानिवृत्त झालेले व्हाईस अॅडमिरल संजय महिंद्रू यांच्याकडून त्यांनी पदभार स्वीकारला.
मंत्रिमंडळ
मध्य प्रदेशातल्या ग्वालियर इथे दिव्यांगासाठी क्रीडा केंद्र उभारण्याला मंत्रिमंडळाची मान्यता
नवी दिल्ली, 28 फेब्रुवारी 2019
मध्य प्रदेशातल्या ग्वालियर इथे दिव्यांगासाठी क्रीडा केंद्र उभारण्याला मंत्रिमंडळाची मान्यता मिळाली आहे.
दिव्यांग क्रीडा केंद्र, ग्वालियर या नावाने हे केंद्र ओळखले जाईल. हे केंद्र उभारण्यासाठी पाच वर्षाकरिता 170.99 कोटी रुपये खर्च अपेक्षित आहे.
प्रभाव-
केंद्राकडून उभारण्यात येणाऱ्या या अद्ययावत पायाभूत संरचनेमुळे क्रीडा क्षेत्रात दिव्यांग व्यक्तींचा प्रभावी सहभाग राहण्यासाठी मदत होणार आहे. यामुळे दिव्यांग व्यक्तींना समाजात सुलभतेने सामावून जाण्यासाठी मदत होणार आहे.
तपशील-
या केंद्राच्या देखरेखीसाठी जास्तीत जास्त 12 सदस्य असलेले नियामक मंडळ राहणार आहे.
B.Gokhale/N.Chitale/D.Rane
(Visitor Counter : 54
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमेअंतर्गत आतापर्यंत 218.52  कोटी लसमात्रा देण्यात आल्या आहेत.
गेल्या 24 तासात 34,21,962 मात्रा देण्यात आल्या.
भारतातील उपचाराधीन रुग्णांची संख्या सध्या 39,583 आहे
उपचाराधीन रुग्णांचे प्रमाण 0.09% आहे
रुग्ण बरे होण्याचा दर सध्या 98.73% आहे.
गेल्या 24 तासात 5,096 रुग्ण बरे झाले, त्यामुळे बरे झालेल्यांची एकूण संख्या वाढून 4,40,19,095 वर पोहचली.
गेल्या 24 तासात 3,947 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 89.50 कोटी चाचण्या करण्यात आल्या. गेल्या 24 तासात 3,20,734 चाचण्या करण्यात आल्या.
पंतप्रधान कार्यालय
पंतप्रधान 19 नोव्हेंबर रोजी बंगळुरू टेक समिट, 2020 चे करणार उद्घाटन
नवी दिल्ली , 17 नोव्हेंबर 2020
पंतप्रधान नरेंद्र मोदी 19 नोव्हेंबर रोजी दुपारी 11 वाजता व्हिडीओ कॉन्फरन्सिंगद्वारे बंगळुरू टेक समिट, 2020 चे उद्घाटन करणार आहेत.
बंगळुरू टेक समिट 19 ते 21 नोव्हेंबर, 2020 दरम्यान होणार आहे. कर्नाटक सरकारने माहिती तंत्रज्ञान, जैवतंत्रज्ञान आणि स्टार्टअप वरील कर्नाटक इनोव्हेशन ॲण्ड टेक्नॉलॉजी सोसायटी  हा कर्नाटक सरकारचा उपक्रम तसेच सॉफ्टवेअर टेक्नॉलॉजी पार्क इंडिया  आणि एमएम ऍक्टिव्ह साय-टेक कम्युनिकेशन्स यांच्या सहकार्याने ही शिखर परिषद आयोजित केली आहे.
बंगळुरू टेक शिखर परिषदेत ऑस्ट्रेलियाचे पंतप्रधान स्कॉट मॉरिसन, स्विस महासंघाचे उपाध्यक्ष गाय परमेलिन आणि इतर अनेक प्रमुख आंतरराष्ट्रीय मान्यवर सहभागी होणार आहेत. याशिवाय या शिखर परिषदेत देशातील आणि विदेशातील विचारवंत, उद्योजक, तंत्रज्ञ, संशोधक, नवउन्मेषक , गुंतवणूकदार, धोरणकर्ते आणि शिक्षकदेखील सहभागी होणार आहेत.
यावर्षी “नेक्स्ट इज नाऊ” अशी शिखर परिषदेची संकल्पना आहे. ‘माहिती तंत्रज्ञान आणि इलेक्ट्रॉनिक्स’ आणि ‘जैवतंत्रज्ञान’ या क्षेत्रातील प्रमुख तंत्रज्ञान आणि नवसंशोधनाच्या प्रभावावर लक्ष केंद्रित करून कोरोना महामारी नंतर जगात उद्भवणाऱ्या प्रमुख आव्हानांवर या शिखर परिषदेत चर्चा होईल.
G.Chippalkatti/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
दूरसंचार आणि माहिती तंत्रज्ञान मंत्रालय
गोवा इथे 9 मार्च रोजी विभागीय स्तरावरील निवृत्तीवेतन आणि डाक अदालत
मुंबई-गोवा, दि. 25 फेब्रुवारी, 2022
गोवा विभागातल्या पणजी येथील वरिष्ठ अधीक्षक कार्यालयामध्ये दि. 9 मार्च, 2022 रोजी निवृत्ती वेतन आणि डाक अदालतीचे आयोजन केले आहे. या दिवशी सकाळी 11.00 वाजता निवृत्ती वेतन आणि दुपारी 12.00 वाजता डाक अदालतीचे आयोजन करण्यात येणार आहे, असे सक्षम प्राधिका-यांनी कळविले आहे. यावेळी पोस्टाच्या सेवा आणि निवृत्तीवेतनधारकांसंबंधी सार्वजनिक सदस्यांकडून तक्रारी ऐकून घेण्यात येतील.
ज्या टपाल सेवेविषयीच्या तक्रारींचा निपटारा होत नाहीत, अशा अनिर्णित तक्रारी आता डाक आणि निवृतीवेतन अदालतमध्ये उपस्थित केल्या जाऊ शकतील.
डाक आणि निवृत्तीवेतन अदालतसाठी पुढील मुद्दे लक्षात घेण्यात येतील.
- ज्या तक्रारींचे उत्तर सहा आठवड्यांच्या आत मिळाले नाही, अशा तक्रारींची फक्त दखल घेतली जावू शकते.
- तक्रार पुढील अधिका-यांना संबोधित करण्यात यावी आणि व्यक्तिगत रितीने तक्रारी सोपविण्यात याव्यात किंवा एएसपी  वरिष्ठ अधीक्षक, डाक कार्यालय, गोवा विभाग, पणजी, 403001 यांना टपालाने पाठविण्यात याव्यात.
- एका अर्जाव्दारे एकच तक्रार दाखल करता येईल.
- मूळ तक्रार ज्या अधिका-याला संबोधित करण्यात आली आहे, त्या अधिका-याचे नाव/ पद, तसेच ती ज्या तारखेला सादर केली होती, त्याचा उल्लेख करणे आवश्यक आहे.
- तक्रार अर्ज मूळ प्रतिसह दि. 3मार्च, 2022 पर्यंत किंवा त्यापूर्वी पोहोचणे आवश्यक आहे.
- निवृत्ती वेतन आणि डाक अदालत दि. 9 मार्च, 2022 रोजी अनुक्रमे 11.00 आणि 12.00 वाजता वरिष्ठ अधीक्षक कार्यालयामध्ये आयोजित करण्यात येणार आहे. यासाठी टपाल कार्यालय, गोवा विभाग, पणजी, 403001 येथे तक्रारदार/निवृत्तीवेतनधारकाने स्वखर्चाने न्यायालयात हजर रहायचे आहे.
माहिती आणि प्रसारण मंत्रालय
पीआयबी मुंबई आणि एसएनडीटी महिला विद्यापीठाने स्त्री-पुरुष समानतेवर आयोजित केलेल्या चर्चासत्रात महिलांच्या समस्यांच्या विविध पैलूंवर दृष्टीकोन
मुंबई, 5 मार्च 2020
जगभरातील महिला एकूण कामाच्या 66 टक्के कामे करतात, 50 टक्के अन्नधान्य उत्पादन घेतात, मात्र जागतिक उत्पन्नात त्यांचे उत्पन्न केवळ 10 टक्के असते आणि जागतिक मालमत्तेत त्यांचा वाटा केवळ एक टक्का इतका आहे असे आकडेवारीतून दिसून येते असे मानसोपचारतज्ञ आणि मानसशास्त्रज्ञ डॉ. अनुराधा सोवनी यांनी सांगितले.
मुंबईत पत्र सूचना कार्यालयाने एसएनडीटी अर्थात श्रीमती नाथीबाई दामोदर ठाकरसी महिला विद्यापीठाच्या सहकार्याने विद्यापीठ संकुलात स्त्री-पुरुष समानतेवर आयोजित केलेल्या चर्चासत्रात त्या बोलत होत्या. नैराश्य आणि मानसिक अस्वास्थ्य पुरषांपेक्षा महिलांमध्ये अधिक प्रमाणात आढळते असे त्या म्हणाल्या.
लैंगिक समानता असलेल्या समाजाची निर्मिती करण्यासाठी सरकारच्या निरंतर अभियानाचा एक भाग म्हणून या चर्चासत्राचे आयोजन करण्यात आले होते. एसएनडीटी महिला विद्यापीठाच्या कुलगुरू डॉ. शशिकला वंजारी आणि पत्र सूचना कार्यालयाच्या पश्चिम विभागाचे महासंचालक मनीष देसाई यांनी संयुक्तपणे या चर्चासत्राचे उद्घाटन केले. ‘सर्व बाबतीत समानता’ ही यंदाच्या आंतरराष्ट्रीय महिला दिनाची संकल्पना असून अशा प्रकारच्या वैचारिक चर्चासत्रांमुळे महत्वपूर्ण समस्यांवर तोडगा निघू शकेल असे मत डॉ. वंजारी यांनी व्यक्त केले.
या दशकात महिलांचे अधिकार आणि लैंगिक समानता केंद्रस्थानी असून लैंगिक समानता असलेले जग सुदृढ, संपन्न आणि सौहार्दपूर्ण असेल. समानतेसाठी लढणाऱ्या महिलांच्या कथा या कुठल्या एका कार्यकर्त्यांच्या किंवा संघटनेच्या नाहीत तर मानवी अधिकारांसाठी झटणाऱ्या सर्वांच्या सामूहिक प्रयत्नांच्या कथा आहेत, असे मनीष देसाई यावेळी म्हणाले. केंद्र सरकारने देशाच्या अर्थव्यवस्थेत महिलांचे योगदान लक्षात घेऊन महिलांसाठी विविध योजना आखल्याचे ते म्हणाले.
बहुतांश महिला-संबंधित धोरणे हक्कांपेक्षा पात्रतेला प्राधान्य देतात. त्यामुळे लैंगिक समानता असलेल्या समाजाची निर्मिती करणे हे राज्यासाठी मोठे आव्हान असल्याचे मत एसएनडीटी विद्यापीठाच्या महिला अभ्यास संशोधन केंद्राच्या विभागप्रमुख डॉ. पुतुल साठे यांनी व्यक्त केले. महिलांनी आपल्या आरोग्याकडे लक्ष द्यावे असे मत डॉ. नॅन्सी फर्नांडिस यांनी व्यक्त केले.
कामाच्या ठिकाणी महिलांची श्रेष्ठता मान्य न करणारी मानसिकता बदलण्याची गरज आहे असे एसएनडीटीच्या मास कम्युनिकेशन विभागाच्या प्रमुख विप्रा बॅनर्जी म्हणाल्या. दिव्यांग महिलांना दुहेरी भेदभावाला सामोरे जावे लागत असल्याचे डॉ. स्मृती स्वरुप म्हणाल्या.
एसएनडीटी विद्यापीठाच्या संकुलात राष्ट्रीय चित्रपट संग्रहालयाने महिला केंद्रीत चित्रपटांवर दोन दिवसीय छायाचित्र प्रदर्शनाचे आयोजन केले आहे.
B.Gokhale/S.Kane/P.Kor
(Visitor Counter : 70
राष्ट्रपती कार्यालय
प्रसिद्धीपत्रक
(नवी दिल्ली, 1 जानेवारी 2019
देशाचे मुख्य माहिती आयुक्त म्हणून सुधीर भार्गव यांना राष्ट्रपती राम नाथ कोविंद यांनी आज पदाची शपथ दिली. राष्ट्रपती भवनात हा कार्यक्रम झाला.
N.Sapre/N.Chitale/P.Kor
ग्राहक व्यवहार, अन्न आणि सार्वजनिक पुरवठा मंत्रालय
अक्षय तृतीयेच्या पार्श्वभूमीवर हॉलमार्क असलेलेच सोन्या-चांदीचे दागिने व वस्तू घेण्याचे आवाहन
मुंबई 16 एप्रिल 2018
आगामी अक्षय तृतीयेला सोन्या-चांदीचे दागिने व वस्तू घेतांना परवानाधारक दुकानातून हॉलमार्क असलेले दागिने व वस्तू घ्याव्यात, असे आवाहन भारतीय मानके विभागाने केले आहे.
सोन्या-चांदीचे दागिने व वस्तू यांच्या शुद्धतेच्या पारखणीसाठी भारतीय मानके विभाग हॉलमार्क पद्धत राबवते. हॉलमार्कचे चिन्ह ग्राहकांना दागिने-वस्तूंच्या खरेपणाबाबत हमी देते. शुद्धतेबाबत, खरेपणाबाबत नियमांचे उल्लंघन झाल्यास संबंधित विक्रेत्याचा भारतीय मानके विभागाचा परवाना रद्द होऊ शकतो तसेच कायदेशीर कारवाईही केली जाऊ शकते.
सोने हॉलमार्किंग संदर्भात भारतीय मानकांमध्ये भारतीय मानके विभागाने सुधारणा केली असून 1 जानेवारी 2017 पासून त्याची अंमलबजावणी सुरु आहे. हॉलमार्क असलेले 14 कॅरट, 18 कॅरट आणि 22 कॅरटचे सोन्याचे दागिनेही कॅरटच्या नोंदीसह उपलब्ध असतील.
मुंबईत पत्रकार परिषदेत आज ही माहिती देण्यात आली.
N.S/S.K/P.M
(Visitor Counter : 103
माहिती आणि प्रसारण मंत्रालय
दक्षिण आशियातील सर्वात मोठी चित्रपट बाजारपेठ - फिल्म बझारचे केंद्रीय मंत्री अनुराग सिंग ठाकूर यांच्या हस्ते उद्घाटन
गोवा/मुंबई, 21 नोव्हेंबर 2022
फिल्म बझारच्या उद्घाटन प्रसंगी उपस्थितांना संबोधित करताना केंद्रीय माहिती आणि प्रसारण आणि युवा व्यवहार आणि क्रीडा मंत्री अनुराग सिंग ठाकूर म्हणाले, "भारत हा जगातील सर्वात मोठ्या चित्रपट निर्मात्या देशांपैकी एक आहे आणि भारतीय आंतरराष्ट्रीय चित्रपट महोत्सव  हा आशियातील सर्वात मोठा चित्रपट महोत्सव आहे. त्यामुळे चित्रपट निर्माते या महोत्सवात सहभागी होऊन भारतीय चित्रपट निर्मात्यांशी सहकार्य करार करतात. यासाठी इफ्फी हा अतिशय योग्य मंच आहे. भारत ही चित्रपट उद्योगाची एक मोठी बाजारपेठ बनली आहे."

केंद्रीय मंत्री अनुराग ठाकूर म्हणाले, "इफ्फीमध्ये चित्रपटांसाठी सहनिर्माते आणि सहकारी शोधण्याच्या विपुल संधी आहेत. चित्रपट निर्मिती आणि विक्रीची मोठी बाजारपेठ बनण्याचे आमचे ध्येय आहे".
त्यांनी यंदाच्या इफ्फीमध्ये बदल घडविण्यासाठी आणि नवीन उप्रकम सुरु करण्यासाठी राष्ट्रीय चित्रपट विकास महामंडळ, माहिती आणि प्रसारण मंत्रालय आणि सुकाणू समितीच्या प्रयत्नांची प्रशंसा केली. इफ्फी अधिक भव्य आणि उत्तम करण्यासाठी सूचना आणि कल्पना देण्याचे त्यांनी आवाहन केले.

दक्षिण आशियातील सर्वात मोठी चित्रपट बाजारपेठ फिल्म बझारचे, आज गोव्यात केंद्रीय मंत्री अनुराग सिंग ठाकूर यांच्या हस्ते उद्घाटन झाले. 53व्या इफ्फीदरम्यान आयोजित या उपक्रमात दक्षिण आशियाई आणि आंतरराष्ट्रीय चित्रपट समुदायांत सृजनशील आणि आर्थिक सहकार्याला प्रोत्साहन दिले जाते. माहिती आणि प्रसारण राज्य मंत्री डॉ एल मुरुगन, माहिती आणि प्रसारण मंत्रालयाचे सचिव अपूर्व चंद्र आणि राष्ट्रीय चित्रपट विकास महामंडळ, तसेच चित्रपट उद्योगाचे प्रतिनिधी आणि इतर मान्यवर यावेळी उपस्थित होते.
फिल्म बझार:
वर्ष 2007 मध्ये लहान प्रमाणात सुरवात केल्यानंतर, राष्ट्रीय चित्रपट विकास महामंडळाच्या संकल्पनेतून आयोजित फिल्म बझार हा दक्षिण आशियातील जागतिक चित्रपट बाजारपेठ म्हणून विकासीत झाला आहे. यात दर वर्षी राष्ट्रीय आणि आंतरराष्ट्रीय चित्रपट निर्मात्यांचा सहभाग वाढतच आहे. गेल्या काही वर्षांत लंच बॉक्स, मार्गारीटा विथ अ स्ट्रो, चौनौती कूट, किस्सा, शिप ऑफ थीसस, तितली, कोर्ट, अन्हे घोडे दा दान, मिस लव्हली, दम लगाके हैशा, लायर्स डाइस आणि थिथी या चित्रपटांवर एक किंवा अधिक कार्यक्रम फिल्म बझारमध्ये झाले आहेत.
पाच दिवस चालणाऱ्या या महोत्सवात फिल्म बझार जगभरातील चित्रपट ग्राहक आणि विक्रेत्यांसाठी आकर्षण बनतो. चित्रपट, वितरण आणि निर्मिती मधील दक्षिण आशियातील कंटेंट आणि कौशल्य शोधून त्याला मदत करण्यावर फिल्म बझारचा भर असतो. जागतिक सिनेमाची दक्षिण आशियाई क्षेत्रात विक्री करण्यात देखील फिल्म बझारची महत्वाची भूमिका असते.PIB Mumbai | G.Chippalkatti/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 162
माहिती आणि प्रसारण मंत्रालय
केंद्रीय मंत्री अनुराग ठाकूर 24 सप्टेंबर रोजी पहिल्या हिमालय चित्रपट महोत्सवाचा प्रारंभ करणार
परमवीर चक्र पुरस्कार विजेते कॅप्टन विक्रम बत्रा यांच्यावर जीवनावर आधारित शेरशाह या युद्धपटाने या 5 दिवसांच्या महोत्सवाची सुरुवात होईल
या महोत्सवात स्पर्धा आणि बिगर -स्पर्धा विभाग, मास्टरक्लास, इन-कन्व्हर्सेशन सत्रांसह लोकप्रिय चित्रपट दाखवले जातील
नवी दिल्ली, 22 सप्टेंबर 2021
केंद्रीय माहिती आणि प्रसारण मंत्री अनुराग ठाकूर 24 सप्टेंबर 2021 रोजी पहिल्या हिमालय चित्रपट महोत्सवाचे उद्घाटन करणार आहेत. पाच दिवसांचा हा महोत्सव 24 ते 28 सप्टेंबर 2021 दरम्यान लडाखमधील लेह येथे आयोजित केला जात आहे.
महोत्सवाच्या उद्घाटन समारंभाला शेरशाह या सुपरहिट चित्रपटाचे दिग्दर्शक विष्णुवर्धन आणि प्रमुख अभिनेता सिद्धार्थ मल्होत्रा यांच्यासह निर्माते आणि कलाकार उपस्थित राहणार आहेत. शेरशाह या चित्रपटाने या महोत्सवाला प्रारंभ होईल.
या महोत्सवात प्रेक्षकांना आणि चित्रपट प्रेमींना आकर्षित करण्यासाठी विविध विभागांचा समावेश असेल.
- 5 दिवसांच्या महोत्सवात लोकप्रिय चित्रपटांचे प्रदर्शन.
समकालीन राष्ट्रीय पुरस्कार विजेते चित्रपट आणि भारतीय पॅनोरमाचे निवडक चित्रपट या महोत्सवात दाखवले जातील. डिजिटल प्रोजेक्शन सुविधा असलेल्या लेह येथील सिंधु संस्क्रुती प्रेक्षागृहात चित्रपट दाखवले जातील.
- कार्यशाळा, मास्टरक्लासेस आणि इन -कन्व्हर्सेशन सत्र
विविध कार्यशाळा आणि मास्टरक्लासेसचे आयोजन केले जाईल ज्यात चित्रपट निर्माते, समीक्षक, हिमालयीन प्रदेशातील तंत्रज्ञ यांना स्थानिक चित्रपट रसिकांना माहिती आणि कौशल्य अवगत करण्यासाठी आमंत्रित केले जाईल. चित्रपट निर्मितीकडे एक सर्जनशील कल निर्माण होण्यासाठी आवश्यक प्रेरणा म्हणून ते काम करेल.
- स्पर्धा विभाग- लघुपट आणि माहितीपट स्पर्धा
स्पर्धा विभागात लघुपट आणि माहितीपटांना आमंत्रित करण्यात आले आहे. सर्वोत्कृष्ट चित्रपटाचे [पुरस्कार दिग्दर्शक आणि निर्माते, सर्वोत्कृष्ट छायाचित्रण, सर्वोत्कृष्ट संकलक आणि सर्वोत्कृष्ट कथेसाठी दिले जातील.
चित्रपट महोत्सवाच्या वरील घटकांसह प्रेक्षकांना आकर्षित करण्यासाठी खाद्य महोत्सव, सांस्कृतिक कार्यक्रमांसह विविध कार्यक्रम आयोजित करण्यात आले आहेत-
- खाद्य महोत्सव: लडाखच्या वेगवेगळ्या प्रांतातील पाककृती तिथल्या विशिष्ट भौगोलिक परिस्थिती आणि हवामानामुळे अगदी वेगळ्या आहेत. महोत्सवाच्या ठिकाणी पाच दिवसांच्या कालावधीत खाद्य महोत्सवाचेही आयोजन केले आहे.
भारतातील हिमालय पर्वत क्षेत्रातील प्रदेश हे तिथल्या अद्वितीय निसर्गरम्य देणगीमुळे जगभरातील चित्रपट निर्मात्यांना आकर्षित करतात . या प्रदेशाचे अद्वितीय भौगोलिक सौंदर्य तसेच तिथले स्थानिक लोक, पारंपारिक कौशल्ये आणि व्यवसाय यांचे व्यापक चित्रीकरण आतापर्यंत करण्यात आले आहे. या संदर्भात हा चित्रपट महोत्सव स्थानिक चित्रपट निर्मात्यांना त्यांच्या कथा जास्तीत जास्त प्रेक्षकांना सांगण्याची संधी देतो.
स्पर्धा विभागाचे ज्युरी
- मंजू बोराह, अध्यक्ष 
- जीपी विजयकुमार, सदस्य 
- राजा शबीर खान, सदस्यJaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 241